**Kalliolle kukkulalle** on suomalainen kansanlaulu, joka tunnetaan myös piirilauluna. Hollolalainen kanttori Akseli Jurva teki laulun ja siihen liittyvän vanhan kansansävelmän ensimmäistä kertaa tunnetuksi neliäänisellä sovituksellaan, jota on esitetty jo vuonna 1899. Vuonna 1908 opettaja Väinö Varmanen merkitsi laulun muistiin Asikkalassa. Laulusta tunnetaan myös Tornionjokilaaksossa tallennettu versio.

Ensimmäisenä *Kalliolle kukkulalle* levytti Iivari Kainulainen jo vuonna 1912. Sen jälkeen siitä on ilmestynyt yli 30 levytettyä, lähinnä eri kuorojen esittämää versiota. Kappaleen on levyttänyt vanhalla kansansävelmällä laulettuna muun muassa Paul Norrback (1958),

Kaj Chydeniuksen ja KOM-teatterin versio
----------------------------------------

| "Kalliolle kukkulalle"KOM-teatteri |
| --- |
| Singlen "Kalliolle kukkulalle" kansikuva |
| Singlen tiedot |
|  Julkaistu | 1972 |
|  Tyylilaji | folk |
|  Kesto | 03.19 |
|  Levy-yhtiö | Love Records |
| KOM-teatterin muut singlet |
|  | "Kalliolle kukkulalle"1972 | "On suuri sun rantas autius"1973 |

*Kalliolle kukkulalle* on KOM-teatterin levytyksenä julkaistu vuonna 1972, ja se on ensimmäinen julkaistu versio laulusta sävelellä, jonka Kaj Chydenius sävelsi Varmasen tallentamiin sanoihin. Toisin kuin kansansävelmä, joka on e-mollissa, Chydeniuksen sävelmä on C- ja Des-duurissa.

Kappale ilmestyi alun perin pelkästään singlenä, jonka B-puolella on toinen vanha kansansävelmä *On neidolla punapaula*. KOM-teatterin esitys on myös useilla kokoelmalevyillä, muun muassa vuonna 2006 julkaistulla albumilla *35 vuotta lauluja*.

Chydeniuksen sävelmällä on kappaleen esittänyt lisäksi muun muassa Koiton Laulu (1974) ja Brahe Djäknar (1984). Laulusta on olemassa myös Barbara Helsingiuksen laatima englanninkielinen käännös *By the mountain, on the hillside*.

Nuotit
------

Kansansävelmän nuotit. Sanoina ensimmäinen säkeistö:

\version "2.10.33"
\header {
piece = "Kalliolle kukkulalle"
composer = "trad."
tagline = ##f
}
\score {
\new Staff \relative c' {
\set Score.tempoHideNote = ##t
\time 3/4 \key e \minor
\tempo 4 = 96
\repeat volta 2 { e8. b16 e4 g4 fis8. dis16 fis4 a4 b8 g8 e4 g8 g8 fis8 dis8 e4 r4 }
\repeat volta 2 { e8. g16 b4 b4 fis8. g16 a4 a4 b8 g8 e4 g8 g8 fis8 dis8 e4 r4 }
}
\addlyrics { \small Kal -- li -- ol -- le, kuk -- ku -- lal -- le, ra -- ken -- nan mi -- nä ma -- ja -- ni. \break 
Tu -- le, tu -- le, tyt -- tö nuo -- ri ja -- ka -- maan se mun kans -- sa -- ni. }
\layout {}
}
\score {
\unfoldRepeats {
\new Staff \relative c' {
\set Score.tempoHideNote = ##t
\time 3/4 \key e \minor
\tempo 4 = 96
\repeat volta 2 { e8. b16 e4 g4 fis8. dis16 fis4 a4 b8 g8 e4 g8 g8 fis8 dis8 e4 r4 } \break 
\repeat volta 2 { e8. g16 b4 b4 fis8. g16 a4 a4 b8 g8 e4 g8 g8 fis8 dis8 e4 r4 } \break
}
}
\midi {}
}
\paper { indent = 0\mm }
Audio playback is not supported in your browser. You can download the audio file.

Lähteet
-------

1. 1 2 3  Kalliolle kukkulalle Suomea sävelin. Viitattu 3.12.2013.
2. ↑  Kalliolle, kukkulalle.  *Kisakenttä*, 1922, 6. vsk, s. 37–38. Artikkelin verkkoversio.  (Arkistoitu – Internet Archive)
3. ↑  Muistosanoja wainajasta.  *Lahden Lehti*, 4.11.1903, s. 2–3. Artikkelin verkkoversio.
4. ↑  Kirjallis-Soitannollinen iltama kansansivistyksen hyväksi Porvoon seurahuoneella sunnuntaina t. k 30 p..  *Uusimaa*, 28.4.1899, s. 1. Artikkelin verkkoversio.
5. ↑  Kalliolle kukkulalle – Där på kullen, högst på klippan Yleisradion Fono-äänitetietokanta. Viitattu 3.12.2013.
6. 1 2  Kalliolle kukkulalle (Arkistoitu – Internet Archive) Suomen äänitearkisto. Viitattu 3.12.2013.
7. ↑  *Kultainen laulukirja* (2002) F-kustannus, s. 124. ISBN 978-952-461-101-5
8. ↑  Kalliolle kukkulalle (PDF) (Nuotit) *kareliakuoro.files.wordpress.com*. WordPress.com. Viitattu 18.6.2023.
9. ↑  KOM-teatterin historiaa (Arkistoitu – Internet Archive) Viitattu 3.12.2013.
10. ↑  By the mountain, on the hillside (= Kalliolle, kukkulalle) Yleisradion Fono-äänitetietokanta. Viitattu 3.12.2013.

Aiheesta muualla
----------------

* Iivari Kainulaisen versio vuodelta 1912